Егоров Петр Егорович

Пётр Его́рович Его́ров (1731, Кăрмăш (е Етĕрне) уесĕ, Чулхула кĕперни — çу, 12, 1789, Санкт-Петербург) — раççей архитекторĕ, петербургри Çуллахи пахча картин авторĕсенчен пĕри. Чăвашран тухнăскер.

 Истори 
1731 çулта Етĕрне уесĕнче çуралнă. 

Ачаллах вăл Дадиани  килне лекнĕ. Егор Дадиани — вырăс хĕсметĕнче тăракан  грузин кнеçĕ. Хăй патĕнчи чăваш ачине вăл тĕне кĕртнĕ. Пĕрремĕш Петĕр патшана хисеплесе çав ачана Петĕр ячĕпе хунă. Хăйĕн ячĕпе хушаматне çырнă. Çапла чăваш ачи Петр Егорович Егоров пулса тăрать. Çак маттур чăваш ачи ăслă та пултаруллă иккенне курса, ăна 1755 çулта Петербургри Хуралтсен кĕнцелерĕ çумĕнчи архитектура шкулне вĕренме панă.

Çак шкулта вĕренсе тухсан Петр Егорович архитектор пулса тăнă. Петербургри чылай чи чаплă çуртсемпе керменсем унăн ячĕпе çыхăннă. Вĕсен шутне Мрамор Керменне, Раштав чиркĕвне, Хĕллехи Кермене, Смольнăй мăнастăре кĕртмелле. Пярну хулинче питĕ чаплă Успени чиркĕвне те вăл тунă.

Çапах та П.Е. Егоровăн чи пысăк та чи чаплă ĕçĕ Петербургри Çуллахи сад карти. Çак хӳмене куракансем ăна тĕнчери чи чаплă саккăрмĕш япала тесе хакланă.

1789 çулта çĕре кĕнĕ.

 Вуламалли 
 Аноним. Петр Егорович Егоров чăваш XVII ĕмĕрти талантлă архитектор. // Чăваш календарĕ, 1959. — С.58-59. 
 Салмин А.К. Архитектор Петр Егоров: «Родом я чуваш» //Русский Север. Вып. 1: Идентичности, память, биографический текст. К 95-летию К.В. Чистова. – СПб.: МАЭ РАН, 2017: 55-66.
 Микушкин, Георгий. Вунсаккăрмĕш ĕмĕрти паллă архитектор. // Тăван Атăл, 1978, 1№. — с.61-68.
 Марголис А. Д.  Егоров Петр Егорович // Энциклопедия Санкт-Петербурга
 Основные даты жизни и творчества П. Е. Егорова — фрагмент книги: Кузнецова Э. Ф. Архитектор Петр Егоров. — Чебоксары: Чуваш. кн. изд-во, 2003. — 222 с., ил. — (Замечательные люди Чувашии). Виççĕмĕш кăларăм, 1964-мĕш çултах пĕрремĕш хут, ун чух ашшĕпе, Ф.Д.Кузнецовпа, çумавторсем пулса, пичетленнĕскер.Р. Д. Люлина ĕçĕсен никĕсĕ çинче архив материалĕсене суйласа тишкернĕ , хăшпĕр атрибуцисене каярахпа ытти тĕпчевçĕсем çирĕплетмен.
 Ухналев А. Е. Невская ограда Летнего сада. Очерк истории строительства. СПб.: Левша, 2006. ISBN 5-93356-043-X
 Коренцвит В. А. Автор невской ограды Иван Фок?  // АРДИС, № 3(31) 2006
 Юхма Мишши, «Авалхи чăвашсем, Шупашкар, 1996.

 Каçăсем 

Категори:Архитекторсем, алфавитпа
Категори:Чăваш Енĕн паллă çыннисем
Категори:Раççей архитекторĕсем
Категори:Чăвашран тухнă архитекторсем